Balatonendréd Község Önkormányzat Képviselő-testületének 8/2021. (IX. 16.) önkormányzati rendelete

**a helyi szociális ellátásokról**

Balatonendréd Község Önkormányzat Képviselő-testülete a szociális igazgatásról és a szociális ellátásról szóló 1993. évi III. tv.10. § (1) bekezdésében, 25. § (3) bekezdés b) pontjában, 26. §-ában, 32. § (1) bekezdés b) pontjában és (3) bekezdésében, 45. § (1) és (3) bekezdésében, 48. § (4) bekezdésében, 62. § (2) bekezdésében, 92. § (1-2) bekezdésében, a 115. § (3) bekezdésében, a 132. § (4) bekezdés d) és g) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8a. pontjában meghatározott feladatkörében eljárva a következőket rendeli el:

*I. Fejezet*

*A szociális igazgatás és a szociális ellátás általános szabályai*

**1. A rendelet hatálya**

**1. §**

(1) A rendelet hatályára vonatkozóan a szociális igazgatásról és a szociális ellátásról szóló 1993. évi III. törvény (továbbiakban: Szt.) 3. §-a az irányadó.

(2) A személyes gondoskodást nyújtó ellátások tekintetében a rendelet hatálya kiterjed a Balatonendréd Község Önkormányzat által szervezett és nyújtott ellátásokra.

**2. Eljárási rendelkezések**

**2. §**

(1) Az e rendeletben szabályozott pénzbeli és természetbeni szociális ellátások megállapítása és a szociális alapszolgáltatások igénybevétele iránti kérelmeket a Kőröshegyi Közös Önkormányzati Hivatalban (továbbiakban: hivatal) lehet szóban, vagy írásban előterjeszteni.

(2) A képviselő-testület és szervei a hivatalból is kezdeményezhetik szociális támogatás megállapítását.

(3) Amennyiben az e rendeletben szabályozott szociális alapszolgáltatások biztosítása feladat-ellátási szerződés alapján történik, a kérelmet Zamárdi Város Önkormányzat Családsegítő és Gyermekjóléti Szolgálatához (8621 Zamárdi, Kossuth L. u. 16.) kell benyújtani a 9/1999.(XI.24.) SzCsM. rendelet 2. melléklete szerinti formanyomtatványon.

**3. §**

A kérelmező saját, valamint családja személyi adatairól, jövedelmi viszonyairól köteles nyilatkozni, továbbá a jövedelmi adatokra vonatkozó bizonyítékokat a kérelem benyújtásával egyidejűleg kell becsatolnia.

**4. §**

(1) A pénzbeli és természetbeni szociális ellátások megállapítása iránti kérelem tartalmazza:

*a)* az ellátást igénylő személynek az Szt. 18. §-ának a) b) c) g) l) pontjában szereplő adatait,

*b)* az igényelt szociális ellátás feltételeire vonatkozó adatokat, nyilatkozatokat.

(2) A jogosultság megállapításakor figyelembe vehető jövedelemre vonatkozóan az Szt. 10. § (2)-(3) bekezdése az irányadó.

(3) A jogosultsági feltételek megállapításához e §-ban szabályozottakon túl szükséges egyes speciális igazolások és bizonyítékok köre a konkrét ellátási forma szabályozásánál kerül felsorolásra.

**5. §**

A rendszeres ellátások folyósítása havonta utólag, kifizetése minden hónap 7-éig, nem rendszeres ellátások kifizetése a határozat jogerőre emelkedésétől számított 15 napon belül a pénztárból, történik. Azonnali kifizetés létfenntartást veszélyeztető, rendkívüli élethelyzetbe került személy esetében történhet.

**6. §**

(1) Amennyiben a pénzbeli és természetbeni ellátás iránti kérelemben előadott életkörülmények vizsgálata kapcsán a kérelem megalapozott elbírálása szükségessé teszi, az igénylőnél környezettanulmányt kell készíteni.

(2) Nem kell környezettanulmányt készíteni az igénylőről, ha életkörülményeit a hivatal már bármilyen ügyben – a kérelem benyújtását megelőző egy éven belül – vizsgálta és azokban lényeges változás nem feltételezhető.

**7. §**

A lakhatási támogatás és a rendkívüli települési támogatás részben vagy egészében természetbeni szociális ellátás formájában is nyújtható. A folyósítás módjáról az ellátást megállapító határozatban rendelkezni kell.

**8. §**

A lakhatási támogatás, rendkívüli települési támogatás, gyógyszertámogatás, temetési támogatás elbírálása érdekében a kérelmező köteles saját, illetve családja vagyoni viszonyairól a szociális és nyugdíjpolitikáért felelős miniszter által e célra rendszeresített formanyomtatványon (vagyonnyilatkozat) nyilatkozatot benyújtani.

**9. §**

E rendelet 13. § d), e) f) pontjában felsorolt ellátások igénybevételének feltétele, hogy az aktív korú munkanélküli kérelmező a 11. § b-c pontjában foglaltaknak eleget tegyen.

**10. §**

Az aktív korú munkanélküli kérelmező köteles a Munkaügyi Szervvel együttműködést vállalni, ennek keretében álláskeresőként regisztráltatni magát, és munkahelykeresés céljából a Munkaügyi Szervnél legalább háromhavonta megjelenni.

**11. §**

Nem nyújtható lakhatási támogatás, gyógyszertámogatás, rendkívüli települési támogatás, támogatás annak, aki

*a)* körülményeivel kapcsolatban valótlan tényt közöl,

*b)* a részére felajánlott munkát (közfoglalkoztatásban történő részvételt) nem fogadja el,

*c)* a Munkaügyi Szervvel munkahelykeresés céljából nem működik együtt.

*d)* a kérelmező vagy a vele egy háztartásban élő közeli hozzátartozója olyan ingó- vagy ingatlanvagyonnal rendelkezik, amelynek hasznosításából vagy értékesítéséből szociális gondjait maga is képes lenne megoldani.

*e)* a kérelmező és családja az Szt. 4. § (1) bekezdésben meghatározott vagyonnal rendelkezik.

**3. Adatkezelés**

**12. §**

A jegyző az e rendeletben szabályozott szociális ellátások megállapítása, az ellátások folyósítása, felülvizsgálata és megszüntetése céljából nyilvántartást vezet. A nyilvántartás vezetése céljából az Szt. 18. §-ában meghatározott adatok kezelésére jogosult.

*II. Fejezet*

*Szociális ellátások*

**4. Szociális rászorultságtól függő pénzbeli ellátások**

**13. §**

(1) Szociális rászorultság esetén a jogosult számára a képviselő-testület az Szt-ben, illetve e rendeletben meghatározott feltételek szerint:

*a)* gyermekszületési támogatást,

*b)* időskorúak támogatását,

*c)* óvoda és iskolakezdési támogatást,

*d)* lakhatási támogatást,

*e)* gyógyszertámogatást,

*f)* rendkívüli települési támogatást

*g)* temetési támogatást, állapít meg.

(2) A rendszeresen folyósított támogatások esetén a támogatás legfeljebb egy év időtartamra állapítható meg.

(3) A szociális támogatás iránti kérelmet e rendelet 1. melléklet szerinti formanyomtatványon a hivatalhoz kell benyújtani

**5. Gyermekszületési támogatás**

**14. §**

(1) A Képviselő-testület gyermekszületési támogatást nyújt azon szülő részére, aki a gyermeke születését megelőző három hónappal és a gyermeke születésének időpontjában Balatonendrédi lakóhellyel rendelkezik, életvitelszerűen Balatonendréden él, az újszülött gyermeke balatonendrédi lakóhellyel rendelkezik és gondozási helye is Balatonendréden van, továbbá családjában az egy főre jutó jövedelem a kötelező legkisebb munkabér ( minimálbér ) 200 %-át nem haladja meg.

(2) A kérelem benyújtására a gyermek születését követő 3 hónapon belül van lehetőség.

(3) A kérelemhez mellékelni kell, a gyermek születési anyakönyvi kivonatát, bemutatni a gyermek és a szülő lakcímét bizonyító hatósági igazolványt, hitelt érdemlő módon nyilatkozni az életvitelszerű balatonendrédi tartózkodásról és mellékelni a jövedelemről szóló igazolást.

(4) A támogatás összege: 60.000,-Ft.

**6. Időskorúak támogatása**

**15. §**

(1) A képviselő-testület a településen tárgyév november 1. napján lakó vagy tartózkodási hellyel rendelkező, rá irányadó nyugdíjkorhatárt betöltött azon személy részére, akinek nyugellátása a kötelező legkisebb munkabér (minimálbér) 200 %-át nem haladja meg, hivatalból évi egyszeri alkalommal legfeljebb 5.000,-Ft, összegű támogatást nyújt.

(2) A támogatott nyugellátásának összegét nyugdíjszelvénnyel, vagy írásbeli nyilatkozattal jogosult igazolni.

(3) A támogatás pénzbeli ellátás vagy utalvány formájában biztosítható.

(4) A támogatás kifizetésére tárgyév december hónapban kerül sor.

(5) A támogatás átvételére tárgyév december 22. napjáig van lehetőség. E határidő elmulasztása jogvesztő.

**7. Óvodai- és iskolakezdési támogatás**

**16. §**

(1) A képviselő-testület pénzbeli óvodakezdési támogatást nyújt azon rendszeres gyermekvédelmi kedvezményben nem részesülő szülő/törvényes képviselő részére - gyermekére tekintettel – aki gondozásában lévő óvodai jogviszonnyal rendelkező gyermekével együtt Balatonendrédi lakóhellyel rendelkezik, életvitelszerűen a településen él, és családjában az egy főre jutó jövedelem a kötelező legkisebb munkabér ( minimálbér ) 200 %-át nem haladja meg.

(2) A támogatott a család jövedelmét a jövedelemről szóló igazolással vagy írásbeli nyilatkozattal jogosult igazolni.

(3) A támogatás évente egy alkalommal a nevelési év kezdetét követő 60 napon belül kerül kifizetésre.

(4) A támogatás összege óvodáskorú gyermekenként legfeljebb 6.000,Ft összegig terjedhet.

**17. §**

(1) A képviselő-testület a pénzbeli iskolakezdési támogatást nyújt azon rendszeres gyermekvédelmi kedvezményben nem részesülő szülő/törvényes képviselő részére - gyermekére tekintettel – aki gondozásában lévő iskolarendszerű oktatási intézmény nappali tagozatos – az első szakképesítés, illetve az első diploma megszerzéséig – hallgatói tanulói jogviszonnyal rendelkező gyermekével együtt Balatonendrédi lakóhellyel rendelkezik és életvitelszerűen a településen él, és családjában az egy főre jutó jövedelem a kötelező legkisebb munkabér ( minimálbér ) 200 %-át nem haladja meg.

(2) A támogatott nyugellátásának összegét nyugdíjszelvénnyel, vagy írásbeli nyilatkozattal jogosult igazolni.

(3) A támogatás évente egy alkalommal a nevelési év kezdetét követő 60 napon belül kerül kifizetésre.

(4) A tanulói, hallgatói jogviszony fennállásáról az intézmény által kiállított igazolás, vagy a szülő, illetve nagykorú tanuló által büntetőjogi felelősség tudatában tett jognyilatkozat szolgál.

(5) A támogatás összege nagycsaládos, tartósan beteg, sajátos nevelési igényű, illetve ingyenes tankönyvellátásban részesülő tanuló esetén, tanulóként legfeljebb 7.000,Ft összegig terjedhet.

(6) A (5) bekezdésbe nem tartozó tanulók esetén 25.000,-Ft összegig terjedhet.

(7) Életvitelszerű tartózkodásnak minősül, ha a tényleges lakóhelyként szolgál, amely jelenti pl. innen indul rendszerint munkába, oktatási, vagy egyéb intézménybe, illetve ide tér haza, az életvitelszerű tevékenységet (főzés, mosás, háztartásvezetés) leginkább itt folytatja, amennyiben nem egyedülálló a család életének helyszínéül szolgál, amely ingatlanra vonatkozóan éves szinten a közüzemi szolgáltatásokat igénybe veszi, és elsődleges levelezési címként jelöl meg.

(8) Az életvitelszerű tartózkodást igazolni lehet, elsősorban közüzemi számlák benyújtásával, helyszíni szemlén felvett jegyzőkönyvvel, tanúnyilatkozattal.

(9) Nem nyújtható óvoda és iskolakezdési támogatás azon szülő, törvényes képviselő részére, aki tárgyévben 20.000,Ft összeget meghaladó önkormányzati adótartozással rendelkezik.

**8. Lakhatási támogatás**

**18. §**

(1) A települési lakhatási támogatás a lakhatáshoz kapcsolódó költségek viseléséhez a szociálisan rászorult személyeknek, családoknak az általuk lakott lakás vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez nyújtott támogatás.

(2) A képviselő-testület a villanyáram-, a víz- és a gázfogyasztás, a csatornahasználat és a szemétszállítás díjához, a lakbérhez vagy az albérleti díjhoz, a lakáscélú pénzintézeti kölcsön törlesztőrészletéhez, a közös költséghez, illetve a tüzelőanyag költségeihez települési lakhatási támogatást nyújt.

(3) A települési lakhatási támogatás elsősorban természetbeni szociális ellátás formájában, és a lakásfenntartással összefüggő azon rendszeres kiadásokhoz kell nyújtani, amelyek megfizetésének elmaradása a kérelmező lakhatását a legnagyobb mértékben veszélyezteti.

**19. §**

(1)[[1]](#footnote-1) Települési lakhatási támogatásra jogosult az a személy, akinek a háztartásában az egy főre jutó havi jövedelem nem haladja meg szociális vetítési alap összegének 300%-át, egyedülálló személy esetében a 400 %-át.

(2) A települési lakhatási támogatás egy hónapra jutó összege

*a)* [[2]](#footnote-2)ha a háztartásban élők egy főre jutó havi jövedelme szociális vetítési alap összegének 200 %-át nem haladja meg 6.000,Ft,

*b)* [[3]](#footnote-3)ha a háztartásban élők egy főre jutó havi jövedelme szociális vetítési alap összegének 250 %-át nem haladja meg 4.000,Ft,

*c)* [[4]](#footnote-4)ha a háztartásban élők egy főre jutó havi jövedelme szociális vetítési alap összegének 300 %-át nem haladja meg 3.000,Ft,

(3) A települési lakhatási támogatás egy hónapra jutó összege egyedülálló személy esetben

*a)* [[5]](#footnote-5)ha havi jövedelme szociális vetítési alap összegének 200 %-át nem haladja meg 5.000,Ft,

*b)* [[6]](#footnote-6)ha havi jövedelme szociális vetítési alap összegének 300 %-át nem haladja meg 4.000,Ft,

*c)* [[7]](#footnote-7)ha havi jövedelme szociális vetítési alap összegének 400 %-át nem haladja meg 3.000,Ft,

(4) A települési lakhatási támogatást a kérelem benyújtása hónapjának első napjától egy évre kell megállapítani.

(5) A települési támogatás lakhatási költségek viseléséhez támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától.

(6) Az 18. § alkalmazásában külön lakásnak kell tekinteni a társbérletet, az albérletet és a jogerős bírói határozattal megosztott lakás lakrészeit.

**9. Gyógyszertámogatás**

**20. §**

(1) A képviselő-testület a gyógyszerkiadások viseléséhez települési gyógyszertámogatást nyújt annak a személynek:

*a)* [[8]](#footnote-8)akinek családjában az egy főre jutó havi nettó jövedelem szociális vetítési alap összegének 300 %-át nem haladja meg, és havi rendszeres gyógyító ellátás költsége szociális vetítési alap összegének 23 %-át meghaladja.

*b)* [[9]](#footnote-9)egyedülálló személy esetében esetében, akinek jövedelme szociális vetítési alap összegének 400 %-át nem haladja meg, és havi rendszeres gyógyító ellátás költsége szociális vetítési alap összegének 20 %-át meghaladja.

(2) A havi rendszeres gyógyszerköltség igazolásához be kell szerezni a háziorvos által kiállított igazolást arra vonatkozóan, hogy a kérelmező havi rendszerességgel mely gyógyszerekből, mekkora mennyiségű gyógyszert fogyaszt.

(3) A háziorvos által kiállított igazolást a gyógyszertár árazza be, melyet aláírásával igazol.

(4) A beárazott igazolást a kérelmező a kérelméhez köteles csatolni.

(5) A támogatás évente egy alkalommal legfeljebb 12 hónapra állapítható meg.

(6) A 12 hónapra járó támogatás összege a 60.000,-Ft összeget nem haladhatja meg.

(7) A támogatás a jogosult részére egy összegben kerül kifizetésre.

**10. Rendkívüli települési támogatás**

**21. §**

(1) A Képviselő-testület a létfenntartását veszélyeztető, rendkívüli élethelyzetbe került, valamint időszakosan, vagy tartósan létfenntartási gonddal küzdő nagykorú személyek részére rendkívüli települési támogatást nyújt.

(2) Rendkívüli települési támogatásra jogosult az a felnőtt személy:

*a)* [[10]](#footnote-10)aki egyedül élő és nettó jövedelme szociális vetítési alap összegének 400 %-át nem haladja meg, vagy

*b)* [[11]](#footnote-11)akinek a családjában a saját és vele közös háztartásban élő személyek figyelembevételével számított egy főre jutó havi nettó jövedelme szociális vetítési alap összegének 250 %-át nem haladja meg.

(3) A rendkívüli települési támogatás évente legfeljebb két alkalommal állapítható meg.

(4) A rendkívüli települési támogatás egyszeri összege legfeljebb 50.000,-Ft összegig terjedhet.

(5) Rendkívüli méltánylást érdemlő esetben - különösen elemi csapás, hosszabb kórházi ápolással járó, tartós táppénzes állomány, betegség, baleset, humánjárvány és annak egészségügyi, gazdasági következményeinek enyhítése miatt - hivatalból vagy kérelemre évente legfeljebb hat alkalommal jövedelemre és vagyoni helyzetre való tekintet nélkül is megállapítható rendkívüli települési támogatás. Ebben az esetben a rendkívüli települési támogatás összege egyedi mérlegelés alapján kerül megállapításra a rendkívüli méltánylást érdemlő körülmény egyedi értékelését követően. Egyedi mérlegelés alapján a támogatás mértéke 50.000,- Ft-ot nem haladhatja meg.

**11. Temetési támogatás**

**22. §**

(1)[[12]](#footnote-12) A képviselő-testület temetési támogatást nyújt azon Balatonendrédi lakos részére, aki meghalt személy eltemettetéséről gondoskodott,

*a)* annak ellenére, hogy arra nem volt köteles,

*b)* vagy tartásra köteles hozzátartozó volt ugyan, de a temetési költségek viselése saját, illetve családja létfenntartását veszélyezteti,

és akinek a családjában az egy főre jutó havi jövedelem szociális vetítési alap összegének 500 %-át, nem haladja meg.

(2) A temetési támogatás temetkezési költségekhez összege legfeljebb 50.000,-Ft összegig terjedhet.

(3) A támogatás iránti kérelmet a haláleset bekövetkezésétől számított 60 napon belül lehet benyújtani a Hivatalban. A határidő elmulasztása jogvesztő.

(4) A kérelemhez, a kérelem benyújtásával egyidejűleg csatolni kell a temetés költségeiről - a kérelmező vagy a vele azonos lakcímen élő közeli hozzátartozója nevére – kiállított számla eredeti példányát, az elhunyt személy halotti anyakönyvi kivonatát, amennyiben nem a haláleset helye szerint illetékes települési önkormányzattól kéri a támogatást, valamint a kérelmező és a vele közös háztartásban élők utolsó havi jövedelemigazolásait.

(5) A temetési támogatás megállapításával kapcsolatos hatáskört a polgármester gyakorolja.

*III. Fejezet*

*Természetben nyújtott szociális ellátások*

**12. Köztemetés**

**23. §**

(1) Köztemetés esetén az Szt. köztemetésre vonatkozó rendelkezéseit változtatás nélkül kell alkalmazni.

(2) Az eltemettetésre köteles személy a köztemetés költségeinek megtérítése alól mentesül,

*a)* ha az egy főre számított havi családi jövedelem határ az öregségi nyugdíj legkisebb összegének 150 %-át nem haladja meg, egyedül élő esetén a 200 %-ot,

*b)* vagyonnal nem rendelkezik,

*c)* a hagyaték csak hagyatéki teherből áll.

(3) A köztemetés esetében átruházott hatáskörben a polgármester jár el.

*IV. Fejezet*

*Szociális szolgáltatások*

**13. Szociális alapszolgáltatások**

**24. §**

Az Önkormányzat által nyújtott szociális alapszolgáltatások:

*a)* étkeztetés,

*b)* házi segítségnyújtás,

*c)* családsegítés.

**25. §**

A családsegítést és gyermekjóléti szolgáltatást a Kőröshegyi Közös Önkormányzati Hivatal illetékességi területén Kőröshegy és Balatonendréd településeken Kőröshegy Község Önkormányzata önállóan biztosítja.

**14. Étkeztetés**

**26. §**

(1) Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt az Szt. 62. § (1) bekezdésében meghatározott okok miatt önmaguk, illetve eltartottjuk részére nem képesek biztosítani:

*a)* Életkora miatt rászoruló személy, aki személyazonosításra alkalmas okmányának másolatával igazolja, hogy reá irányadó nyugdíjkorhatárt betöltötte,

*b)* Egészségi állapota miatt rászorulónak kell tekinteni azt a személyt, aki a háziorvosa igazolása szerint önmaga ellátásáról nem képes gondoskodni.

*c)* Fogyatékossága miatt rászorulónak kell tekinteni azt a személyt, aki önmaga ellátására részben képes és fogyatékosságát az Szt. 65/C § (6) bekezdésében foglaltak szerint igazolja.

*d)* Pszichiátriai betegsége, illetve szenvedélybetegsége miatt rászorulónak kell tekinteni azt a személyt, aki fekvőbeteg gyógyintézeti kezelést nem igényel, önmaga ellátására részben képes. A pszichiátriai szenvedélybetegséget a 9/1999. (XI.24.) SZCSM rendelet 21. §-ában meghatározott szakvéleménnyel kell igazolni.

*e)* Hajléktalansága miatt rászorulónak kell tekinteni azt a személyt, aki bejelentett lakóhellyel nem rendelkezik, életét a település közterületén éli, és életvitelszerűen a településen él.

(2) Az étkeztetés Balatonendréd község Önkormányzata által fenntartott Önkormányzati Konyha biztosítja.

(3) A kérelmeket a polgármester bírálja el.

**15. Házi segítségnyújtás**

**27. §**

(1) Házi segítségnyújtásra vonatkozóan az Szt. 63. §-ában foglaltak irányadóak.

(2) A házi segítségnyújtás szolgáltatást Balatonendréd Önkormányzat Képviselő-testülete feladat-ellátási megállapodás alapján Zamárdi Város Önkormányzat Családsegítő és Gyermekjóléti Szolgálata (8621 Zamárdi, Kossuth L. u. 16.) útján biztosítja.

(3) A gondozásra fordított időt a gondozás napló alapján kell megállapítani. Az ellátás igénybevétele, valamint annak megszüntetése a Zamárdi Város Önkormányzat Családsegítő és Gyermekjóléti Szolgálata intézményvezetője intézkedése alapján az Szt. 93. §-94/A. § rendelkezéseinek megfelelően történik.

**16. Térítési díjak**

**28. §**

(1) Az intézményi térítési díjak megállapítására vonatkozóan az Szt. 115-119/B. §-ában, valamint a személyes gondoskodást nyújtó szociális ellátások térítési díjáról szóló 29/1993. (II.17.) Korm. r. 2–14. §-ban foglaltak az irányadóak.

(2) Az intézményi térítési díjat a képviselő-testület az Szt. 115. § (1) bekezdés figyelembevételével állapítja meg.

(3) Az intézményi térítési díjakat e rendelet 2. melléklete tartalmazza.

**17. A személyi térítési díjak megfizetése**

**29. §**

(1) A személyi térítési díjak megállapítására és megfizetésére vonatkozóan az e rendeletben nem szabályozott kérdések tekintetében az Szt. 114-119/B. §-ában, valamint a személyes gondoskodást nyújtó szociális ellátások térítési díjáról szóló 29/1993. (II.17.) Kormányrendeletben foglaltak az irányadóak.

(2) A személyi térítési díjat konkrét összegben, forintra kerekítve kell megállapítani. Ha a személyi térítési díj az ellátás igénybevételét követő 30 napon belül nem állapítható meg, a megállapítására jogosult térítési díjelőleg fizetését kérheti.

(3) Megállapításkor intézkedni kell, hogy az előleg, illetve az előleg fizetésének időszakára jutó személyi térítési díj közötti különbözet kiegyenlítése megtörténjen.

(4) Az ellátások igénybe vételének szüneteltetését a szüneteltetés első napját megelőző két munkanappal korábban írásban kell a bejelentést megtenni;

**30. §**

(1) Nem kell térítési díjat fizetnie annak az ellátottnak aki vagy akinek családja jövedelemmel nem rendelkezik,

(2) Az étkeztetési személyi térítési díjat az igénybevevő családjában élők egy főre jutó havi nettó jövedelmének figyelembe vételével a következő kedvezmények szerint kell megállapítani,

*a)* ha a családban az egy főre jutó havi jövedelem nem haladja meg az öregségi nyugdíj 150 %-át , akkor térítésmentes,

*b)* ha a családban az egy főre jutó havi jövedelem nem haladja meg az öregségi nyugdíj

*ba)* 170%-át, akkor az intézményi térítési díj 50%-a

*bb)* 200%-át, akkor az intézményi térítési díj 30%-a

*bc)* 230%-át, akkor az intézményi térítési díj 10%-a.

(3) A térítési díjak megállapítása során az Szt. 114-116. §-t értelemszerűen alkalmazni kell.

(4) Az intézményvezető az intézményi ellátás igénybevételekor írásban megállapodást köt a szolgáltatásban részesülő személlyel, illetve törvényes képviselőjével. A megállapodásban ki kell térni az Szt.94/B. és 94/D. §-ában foglaltakon túl az alábbiakra is. Az étkeztetés esetén az étkeztetés módjára, házi segítségnyújtás esetén a segítségnyújtásra tartartalmára, időpontjára, a személyi térítési díj összegére és a megfizetés időpontjára, módjára, az ellátástól való távolmaradás esetén (pl. betegség, kórházi ápolás, elutazás) az előzetes bejelentési kötelezettség szabályaira, az ellátás megkezdésének időpontjára, az ellátás megszüntetésének eseteire vonatkozó figyelmeztetésre, a döntések elleni jogorvoslat módjára.

**18. Az intézményi jogviszony**

**31. §**

(1) Az intézményi jogviszony keletkezésére vonatkozóan az Szt. 94-94/C. §-ában foglaltak irányadóak. Az ellátás megszűnik az Szt. 100. § és 101. §-ában foglalt esetekben és módon.

(2) A megállapodásban foglaltak szabályozására vonatkozóan az Szt. 94/C. §-ában foglaltak irányadók.

(3) Az intézményi ellátás megszűnésére az Szt. 100-101 §-ában és a 103-104. §-ában foglaltak irányadók.

*V. Fejezet*

*Záró rendelkezések*

**32. §**

Ez a rendelet 2021. október 1-jén lép hatályba.

**33. §**

(1) E rendelet rendelkezéseit a határozattal jogerősen el nem bírált, folyamatban lévő ügyekben is alkalmazni kell.

(2) Hatályát veszti a települési támogatás megállapításának, kifizetésének, folyósításának, valamint felhasználásának szabályairól szóló 1/2015. (II. 26.) önkormányzati rendelet.

*1. melléklet*

**K É R E L E M**

**szociális támogatás megállapítására**

1. **Személyes adatok:**

|  |
| --- |
| Kérelmező adatai:  Neve: …………………………………………………………………………….. …  Születési neve: ……………………………………………………………………….  Anyja neve: …………………………………………………………………………...  Születési hely, év, hó, nap: ……………………………………………………………  TAJ száma: …………………………………………………………………………..  Állampolgársága:…………………………………………………………………….  A kérelmező idegenrendészeti státusza (nem magyar állampolgár esetén):  □ szabad mozgás és tartózkodás jogával rendelkező, vagy □ EU kék kártyával rendelkező, vagy  □ bevándorolt/letelepedett, vagy  □ menekült/oltalmazott/hontalan.  Családi állapota: ……………… egyedülálló; házastársával/élettársával él együtt\*  Lakóhelye: …………………………………, …………………………….út/utca  Milyen minőségben lakik ezen a címen: (tulajdonos, főbérlő, családtag, albérlő, haszonélvező\*, egyéb: …………………………………………………………………..  Tartózkodási helye: ……………………………, …………………………út/utca  Milyen minőségben lakik ezen a címen: (tulajdonos, főbérlő, családtag, albérlő, haszonélvező\*, egyéb: ……………………………………………………………………  Kijelentem, hogy életvitelszerűen:   1. lakóhelyemen 2. tartózkodási helyemen élek\*   Ha az ellátást igénylő nem cselekvőképes, a törvényes képviselőjének neve:  ……………………………………………………………………………………..  A törvényes képviselő lakóhelyének címe: ……………………………………………….  \*megfelelő rész aláhúzandó |

1. **Házastárs/élettárs személyes adatai:**

Neve: …………………………………… Születési neve: ……………………………

Anyja neve: ……………………………………………………………………………...

Születési hely, év, hó, nap: ……………………………………………………………

TAJ száma: ……………………………………………………………………………..

Állampolgársága: ……………………………………………………………………….

A kérelmező idegenrendészeti státusza (nem magyar állampolgár esetén):

□ szabad mozgás és tartózkodás jogával rendelkező, vagy □ EU kék kártyával rendelkező, vagy

□ bevándorolt/letelepedett, vagy

□ menekült/oltalmazott/hontalan.

Családi állapota: ……………… egyedülálló; zoc. támogatás kérelmek 2021.házastársával/élettársával él együtt\*

Lakóhelye: …………………………………, ……………………………….út/utca

Milyen minőségben lakik ezen a címen: (tulajdonos, főbérlő, családtag, albérlő, haszonélvező\*, egyéb: ……………………………………………………………………..

Tartózkodási helye: ……………………………, ……………………………út/utca

Milyen minőségben lakik ezen a címen: (tulajdonos, főbérlő, családtag, albérlő, haszonélvező\*, egyéb: ………………………………………………………………………

Kijelentem, hogy életvitelszerűen:

1. lakóhelyemen 2. tartózkodási helyemen élek\*

Ha az ellátást igénylő nem cselekvőképes, a törvényes képviselőjének neve:

………………………………………………………………………………………..

A törvényes képviselő lakóhelyének címe: ………………………………………………………………………………………….

\*megfelelő rész aláhúzandó

1. **A kérelmező és családtagjainak adatai**

|  |  |  |  |  |  |
| --- | --- | --- | --- | --- | --- |
| **N é v** | **Születési**  **hely, idő** | **Anyja neve** | **TAJ száma** | **A kérelmezővel**  **való rokoni**  **kapcsolat** | **Állam-**  **polgár-**  **ság** |
| **a)** |  |  |  |  |  |
| **b)** |  |  |  |  |  |
| **c)** |  |  |  |  |  |
| **d)** |  |  |  |  |  |
| **e)** |  |  |  |  |  |
| **f)** |  |  |  |  |  |

**Figyelem! A IV. táblázat kitöltésénél az együtt élőket a III. táblázat betűjelei /a-f)/ szerint azonosítsa!**

1. **A kérelmező és a vele együtt, közös háztartásban élők jövedelme:**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **A jövedelem típusai** | **Kérelmező jövedelme** | | | **A háztartásban lakó hozzátartozók jövedelme** | | | | | | | | | | | | | |
| a) | | b) | | c) | | d) | | e) | | f) | |  | |
| Munkaviszonyból és más foglalkoztatási jogviszonyból származó  jövedelem és táppénz | |  |  | |  | |  | |  | |  | |  | |  | |
| Alkalmi munkavégzésből származó jövedelem | |  |  | |  | |  | |  | |  | |  | |  | |
| Társas és egyéni vállalkozásból, őstermelői, illetve szellemi és más önálló tevékenységből származó | |  |  | |  | |  | |  | |  | |  | |  | |
| Táppénz, gyermekgondozási támogatások | |  |  | |  | |  | |  | |  | |  | |  | |
| Nyugellátás és egyéb nyugdíjszerű rendszeres szociális ellátások | |  |  | |  | |  | |  | |  | |  | |  | |
| Önkormányzat, járási hivatal és munkaügyi szervek által folyósított ellátások | |  |  | |  | |  | |  | |  | |  | |  | |
| Egyéb jövedelmek | |  |  | |  | |  | |  | |  | |  | |  | |
| Összes jövedelem | |  |  | |  | |  | |  | |  | |  | |  | |

**Egy főre jutó havi nettó jövedelem a kérelem benyújtását megelőző hónapban: ………………………. .-Ft**

1. **A szociális támogatás megállapítását\***
2. **Lakhatáshoz kapcsolódó költségek viseléséhez (lakhatási támogatás ): \***

**Lakás adatai:**

Lakás nagysága: ……… m2, szobaszám: ………………., komfort fokozat: ………..

Havi kiadások: vízdíj: ……………………………-Ft, villany: …………………….-Ft,

gáz: ………………….-Ft, biztosítás: ………………..-Ft, telefon: ………………..-Ft

egyéb: ………………………………………………………………………………….

A kérelemmel érintett lakásba előrefizetős gáz- vagy áramszolgáltatást mérő készülék került-e felszerelésre:

**igen nem** (a megfelelő rész aláhúzandó)

Amennyiben igen, kérjük nevezze meg a szolgáltatót: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A lakhatást a legnagyobb mértékben veszélyeztető lakásfenntartási kiadás(ok):

Szolgáltató neve: ……………………………………………………………………….. Partnerszám/fogyasztási azonosító: …………………………………………………….

Szerződéses folyószámla szám: …………………………………………………………

Szerződésszám: …………………………………………………………………………

1. **Gyógyszerköltségek viseléséhez\* (gyógyszertámogatás):**

**A háziorvos által igazolt havi gyógyszerköltségek összege: ……………….-Ft**

(A kérelem benyújtását megelőző havi, gyógyszerész által beárazott, aláírt, lepecsételt igazolást csatolni kell!)

1. **Elhunyt személy eltemettetése iránti kérelem esetén (temetési támogatás):\***

**Az elhunyt személy adatai:**

Neve: …………………………………………………………………………………..

Születési neve: ………………………………………………………………………….

Születési helye, ideje: ………………………………………………………………….

Anyja neve: ……………………………………………………………………………...

Haláleset helye, ideje: ………………………………………………………………….

Utolsó lakóhelye/tartózkodási helye: …………………………………………………

Nyilatkozom, hogy az elhunyt

* tartására, eltemettetésére köteles voltam - nem voltam\*
* hadirokkant járadékban részesült - nem részesült\*
* eltemettetését szerződésben vállaltam - nem vállaltam\*
* olyan életbiztosítással rendelkezett - nem rendelkezett\*

melynek a kedvezményezettje vagyok és a biztosítás összege meghaladja a temetés költségét.

\*megfelelő válasz aláhúzandó

1. **Létfenntartást veszélyeztető rendkívüli élethelyzet (rendkívüli települési támogatás) :\***

* **kórházi kezelés**
* **elemi kár, baleset**
* **megbetegedés miatt egyszeri, jelentős mértékű gyógyszerkiadás**
* **tartós betegség, vagy rokkantság miatt a családban jelentős jövedelem kiesés következett be és egyszeri kiadás keletkezett**
* **lakásfenntartási költségekben hátralék keletkezett**
* **egyéb: ………………………………………………………………………………………………………………………………………………………………………………………………………………………………………………………………………………………………………………………………………………………………**

(megfelelő válasz aláhúzandó)

**létfenntartási gondok miatt**

* **tüzelőanyag hiánya**
* **közüzemi szolgáltatás megszűnésének és**
* **a lakhatás elvesztésének veszélye**
* **egyéb: ………………………………………………………………………………………………………………………………………………………………………………………………………………………………………………………………………………………………………………………………………………………………**

(megfelelő válasz aláhúzandó)

**N y i l a t k o z a t o k :**

**Különélésről és gyerektartásról:**

Alulírott büntetőjogi felelősségem tudatában kijelentem, hogy gyermekemet/gyermekeimet egyedülállóként nevelem.

Gyermekem/gyermekeim után havi …………………………..-Ft gyerektartásdíjat kapok.

Tudomásul veszem, hogy a kérelemben közölt jövedelmi adatok valódiságát a szociális igazgatásról és szociális ellátásokról szóló 1993. évi III. törvény 10. § (7) bekezdése alapján a szociális hatáskört gyakorló szerv - a Nemzeti Adó- és Vámhivatal hatáskörrel és illetékességgel rendelkező adóigazgatósága útján – ellenőrizheti.

Hozzájárulok a kérelemben szereplő adatoknak a szociális igazgatási eljárás során történő felhasználásához.

Az eljárás megindításának napjáról, az ügyintézési határidőről, az ügyemre irányadó jogszabályi rendelkezésekről szóló tájékoztatást tudomásul veszem, és nyilatkozom, hogy az eljáró hatóság értesítését az eljárás megindításáról nem kérem.

**Kijelentem, hogy a szociális támogatás megállapítása iránti kérelmemnek teljes egészében helyt adó döntés elleni fellebbezési jogomról lemondok.** (*Nemleges válasz eseté kérjük a szövegrészt áthúzással törölni)*

**Kijelentem, hogy a fenti adatok a valóságnak megfelelnek. Tudomásul veszem, hogy valótlan adatközlés esetén a kérelem elutasításra, a támogatás megszüntetésre kerül, a jogosulatlanul és rosszhiszeműen igénybevett támogatást a folyósító szerv kamattal megemelt összegben visszaköveteli.**

**Balatonendréd, 20….. év …………………. hó …….. nap**

**…………………………………..**

**kérelmező aláírása**

*2. melléklet*

**Intézményi térítési díjak**

1.[[13]](#footnote-13) Szociális étkeztetés: nettó 771,- Ft/ebéd, bruttó: 979,-Ft/ebéd

2.[[14]](#footnote-14) Ebéd házhozszállítás: 0,- Ft/nap   
Balatonendréd Község Önkormányzatánál   
a szociális étkeztetés 2023. évi térítési díjainak megállapítását szolgáló számítások

3.[[15]](#footnote-15) A Magyarország 2023. évi központi költségvetéséről szóló 2022. évi XXV. tv. 2. számú mellékletének I. pontja, 1.3.2.3.1. jogcíme és a szociális igazgatásról és szociális ellátásokról szóló 1993. évi III. törvény 115. §-a, valamint külön jogszabályban foglalt szakmai szabályok alapján a szociális étkeztetésben részesülők vonatkozásában az alábbi térítési díjak kerültek kiszámításra/ megállapításra:

3.1. *Normatíva:* 73*.*810 *Ft/fő/249 nap → 2*96*,*43 Ft *= 2*96 *Ft/fő/nap*

3.2. *Étkeztetés önköltsége:* 1.067,*- Ft/nap.*

3.3. Szociális étkeztetés intézményi térítési díja 2023. évre vonatkozóan: (önköltség-normatíva) 1.067-296= 771 Ft/nap.

1. A 19. § (1) bekezdése a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 2. § a) pontja szerint módosított szöveg. [↑](#footnote-ref-1)
2. A 19. § (2) bekezdés a) pontja a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 2. § b) pontja szerint módosított szöveg. [↑](#footnote-ref-2)
3. A 19. § (2) bekezdés b) pontja a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 2. § c) pontja szerint módosított szöveg. [↑](#footnote-ref-3)
4. A 19. § (2) bekezdés c) pontja a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 2. § d) pontja szerint módosított szöveg. [↑](#footnote-ref-4)
5. A 19. § (3) bekezdés a) pontja a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 2. § e) pontja szerint módosított szöveg. [↑](#footnote-ref-5)
6. A 19. § (3) bekezdés b) pontja a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 2. § f) pontja szerint módosított szöveg. [↑](#footnote-ref-6)
7. A 19. § (3) bekezdés c) pontja a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 2. § g) pontja szerint módosított szöveg. [↑](#footnote-ref-7)
8. A 20. § (1) bekezdés a) pontja a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 2. § h) pontja szerint módosított szöveg. [↑](#footnote-ref-8)
9. A 20. § (1) bekezdés b) pontja a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 2. § i) pontja szerint módosított szöveg. [↑](#footnote-ref-9)
10. A 21. § (2) bekezdés a) pontja a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 2. § j) pontja szerint módosított szöveg. [↑](#footnote-ref-10)
11. A 21. § (2) bekezdés b) pontja a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 2. § k) pontja szerint módosított szöveg. [↑](#footnote-ref-11)
12. A 22. § (1) bekezdés záró szövegrésze a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 2. § l) pontja szerint módosított szöveg. [↑](#footnote-ref-12)
13. A 2. melléklet 1. pontja a Balatonendréd Község Önkormányzata Képviselő-testületének 9/2022. (VI. 30.) önkormányzati rendelete 1. §-ával megállapított szöveg. A 2. melléklet 1. pontja a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 1. §-ával megállapított szöveg. [↑](#footnote-ref-13)
14. A 2. melléklet 2. pontja a Balatonendréd Község Önkormányzata Képviselő-testületének 9/2022. (VI. 30.) önkormányzati rendelete 1. §-ával megállapított szöveg. A 2. melléklet 2. pontja a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 1. §-ával megállapított szöveg. [↑](#footnote-ref-14)
15. A 2. melléklet 3. pontja a Balatonendréd Község Önkormányzata Képviselő-testületének 9/2022. (VI. 30.) önkormányzati rendelete 1. §-ával megállapított szöveg. A 2. melléklet 3. pontja a Balatonendréd Község Önkormányzata Képviselő-testületének 6/2023. (III. 1.) önkormányzati rendelete 1. §-ával megállapított szöveg. [↑](#footnote-ref-15)